《和公馀言怀》
宋代·韦骧

荆扉栖息久，壮志未能摅。昨被半通绶，新持三尺书。

虽然烦听半，何足挠冲虚。伺隙馀公局，开编入燕居。

敢希成大器，唯恐近污渠。心欲平冤狱，情奚病猾胥。

贤门不多地，贱子幸投裾。每得高文贶，翻嗟旧业疏。

自滋忘弃学，岂复怅离蔬。若使华无实，宁为蔽芾樗。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。